3. Razbitina ladje New Flame (glasovanje)
Pred glasovanjem:
Zbigniew Zaleski
Gospa predsednica, naj v zvezi z vašo pripombo o razglasitvi izidov poimenskega glasovanja izrazim zahvalo vsem, ki v tem parlamentu vodijo glasovanja. V imenu vseh nas se zahvaljujem gospodu Vidal-Quadrasu, da je posredoval predlog, ki sem ga podal predvčerajšnjim. Najlepša hvala, da ste ga podprli.
- Pred glasovanjem o predlogu spremembe 6:
Gerardo Galeote
(ES) Gospa predsednica, strinjam se z avtorjem predloga spremembe in predlagam, da se v delu besedila, ki se navezuje na andaluzijske regionalne organe, dodata besedi "in lokalnih", tako da bo izraz naslednji: "andaluzijskih regionalnih in lokalnih organov".
(Ustni predlog spremembe je bil sprejet.)
